جمهور باشقانی رجب طیب اردوغان تورکیه-‌نین لیبیا-داکی حادثه‌لره سئیرچی قالماسی‌نین غیری-مومکون اولدوغونو سؤیله‌ییب.
اردوغان کوالالامپور ذیروه ییغینجاغینا قاتیلماق مقصدیله گئتدیگی مالزیا-یا سفرینی تعقیب ائدن مطبوعات منسوب‌لاری‌نین سوال‌لارینا جاواب وئریب.
لیبیا-داکی سلاح‌لی قوه‌لرین لیدری خفترین قانونی اولمادیغینی وورغولایان اردوغان “خفتر قانونی بیر سیاستچی دئییل، بو شخص غیری-قانونی‌دیر. اونا قانونی‌لیک قازان‌دیرماق اوچون جهد گؤسترن‌لر وار. فایز السراج ایسه قانونی لیدردیر، قانونی بیر نماینده‌دیر” دئییب.
بعضی اؤلکه‌لرین سراجی قبول ائتمه‌مک اوچون جهد گؤستردیک‌لرینی وورغولایان اردوغان بیلدیریب کی، میصر، ابوظبی، فرانسا حتی ایتالیا بونونلا باغلی جهد گؤستریر. تأسف کی، روسیانین دا اؤزو گؤرونمه‌سه ده قوردوغو بیر شیرکت وار. امریکانین بونا اوخشار شیرکت‌لری چوخ‌دور. مثال اوچون افغانیستان-دا کئچمیش عسگرلرین قوردوغو شیرکت‌لر وار. اونلارا معین میقداردا پول وئریرلر و اونلار دا افغانیستان-دا محاربنی غیری-قانونی شکیلده داوام ائتدیریرلر. لیبیا-دا  “Wagner” (روس یاری-حربی تشکیلات) آدلانان تشکیلات واسیطه‌سیله بون‌لار الی ایله خفترین مزدلو عسگرلری اولا‌راق یانیندا ایشلییرلر. پولونو کیم‌لر وئریر معلوم‌دور.
بوتون بون‌لار قارشی‌سیندا تورکیه-‌نین سئیرچی قالماسی‌نین دوزگون اولمادیغینی ایفاده ائدن اردوغان “بیز الیمیزدن گلنی ایندیدک ائتدیک و بونو داوام ائتدیرجییک” دئییب.
اردوغان لیبیا توپلومونون دا تورکیه-‌نین اونلاری دستکلمه‌سیندن ممنون‌لوغونو دیله گتیریب و لیبیا-لی آکادمیسینین اونا “تورکیه-‌نین یاردیم‌لاری اولماسایدی خصوصیله فرانسا، میصر و بیرلشمیش عرب امیرلیک‌لری بیزه جدی معنادا پروبلئم یارادا‌جاق ایدی‌لر” دئدیگینی بیلدیریب.
